
ΤΕΥΧΟΣ ΔΕΥΤΕΡΟ 


Αρ 


. Φύλλου 940 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Τουριστικών Σπουδών της Σχολής 
Οικονομικών, Επιχειρηματικών και Διεθνών Σπου¬ 
δών του Πανεπιστημίου Πειραιώς. 

2 Τροποποίησητηςμεαριθμ. 162510/Ε5/08-10-2014 
(Φ.Ε.Κ. τ. Β' 2793/17-10-2014) υπουργικής απόφα¬ 
σης: «Έγκριση Κοινού Προγράμματος Μεταπτυ¬ 
χιακών Σπουδών των Τμημάτων Ηλεκτρονικών 
Μηχανικών Τ.Ε. και Μηχανικών Αυτοματισμού Τ.Ε. 
του Τ.Ε.Ι. Πειραιά σε Συνεργασία με τη Σχολή Επι¬ 
στημών, Μηχανικών και Υπολογιστών (δαοποθ, 
Εηςίπθθππς 3ηά Οοιηρυΐίης- 5Ε0) του Κίηςδΐοη 
υηίνθΓ5ίΐγ Εοηάοη του Ηνωμένου Βασιλείου, 
με Τίτλο: «Δίκτυα και Επικοινωνίες Δεδομένων - 
ΝθΐννοιΊάης 3ηά Θβϊβ ΈοιηηΊυηίοΒΐίοηϊ». 

3 Εξουσιοδότηση του Πρύτανη του Τεχνολογικού 
Εκπαιδευτικού Ιδρύματος Θεσσαλίας για την υπο¬ 
γραφή των αποφάσεων μετακίνησης του προσω¬ 
πικού του Τεχνολογικού Εκπαιδευτικού Ιδρύμα¬ 
τος Θεσσαλίας. 


ΑΠΟΦΑΣΕΙΣ 

Αριθμ. 20181251 (1) 

Έγκριση του Κανονισμού Διδακτορικών Σπου¬ 
δών του Τμήματος Τουριστικών Σπουδών της 
Σχολής Οικονομικών, Επιχειρηματικών και Δι¬ 
εθνών Σπουδών του Πανεπιστημίου Πειραιώς. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Αρ. Συνεδρίας 8η /I -02-2018) 

Έχοντας υπόψη: 

1. Τις διατάξεις των άρθρων 45 και 85 του ν. 4485/2017 
(ΦΕΚ 114Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 

2. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 


3. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων»(ΦΕΚ Α' 195), 
όπως τροποποιήθηκαν και ισχύουν. 

4. Την παρ. 3ε του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148). 

5. Την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων. 

6. Το αριθμ. ΦΕΚ 617/τ. ΥΟΔΔ/23-11-2017 στο οποίο 
δημοσιεύθηκε η αριθ. 201656/Ζ1/21-11-2017 διαπιστω- 
τική πράξη του Υπουργού Παιδείας, Έρευνας και Θρη¬ 
σκευμάτων (ΑΔΑ: 72Ε34653ΠΣ-ΒΤΨ) περί εκλογής Πρύ¬ 
τανη και τριών (3) Αντιπρυτάνεων του Πανεπιστημίου 
Πειραιώς με θητεία τεσσάρων (4) ετών, από 1-12-2017 
έως 30-11-2021. 

7. Το απόσπασμα πρακτικού της Συνέλευσης του Τμή- 
ματοςΤουριστικών Σπουδών του Πανεπιστημίου Πειραι¬ 
ώς στις 18/1/2018 (συνεδρία 7η). 

8. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του κρατικού προϋπολογισμού, απο¬ 
φασίζουμε: 

Την έγκριση του Κανονισμού Διδακτορικών Σπουδών 
του Τμήματος Τουριστικών Σπουδών της Σχολής Οικο¬ 
νομικών, Επιχειρηματικών και Διεθνών Σπουδών του 
Πανεπιστημίου Πειραιώς ως ακολούθως: 

Άρθρο 1 
Γενικές Αρχές 

Οι Διδακτορικές Σπουδές αποβλέπουν στη δημιουργία 
υψηλής ποιότητας επιστημονικής έρευνας όπως επίσης 
και στη δημιουργία επιστημόνων ικανών να συμβάλουν 
στην πρόοδο της επιστήμης της έρευνας και των εφαρ¬ 
μογών. Οι απόφοιτοι του προγράμματος Διδακτορικών 
Σπουδών προορίζονται να στελεχώσουν το ερευνητικό, 
επιχειρηματικό και εκπαιδευτικό δυναμικό της Ελλάδας 
και του εξωτερικού. 

Συγχρόνως, το πρόγραμμα Διδακτορικών Σπουδών απο¬ 
τελεί για τοΤμήμα, πηγή ακαδημαϊκού κύρους και διεθνούς 
διάκρισης και συμβάλλει στην αναβάθμιση της ερευνητι¬ 
κής παραγωγής, με έμφαση στην εκπόνηση των επιστημο¬ 
νικών εργασιών που συντελούνται στο πλαίσιο του. 

Ο τρίτος κύκλος σπουδών περιλαμβάνει την εκπόνη¬ 
ση Διδακτορικής Διατριβής και ολοκληρώνεται με την 
απονομή διδακτορικού τίτλου. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 940/16.03.2018 


Άρθρο 2 

Νομικό Θεσμικό πλαίσιο 

Το Πρόγραμμα Διδακτορικών Σπουδών τουΤμήματος 
Τουριστικών Σπουδών οργανώνεται και λειτουργεί σύμ¬ 
φωνα μετις διατάξεις του ν. 4485/2017 και των εν ισχύει 
ευρισκομένων σχετικών διατάξεων και αποφάσεων. 

Στον παρόντα Εσωτερικό Κανονισμό αποτυπώνονται 
η δομή και οι κανόνες λειτουργίας του Προγράμματος 
Διδακτορικών Σπουδών του Τμήματος Τουριστικών 
Σπουδών του Πανεπιστημίου Πειραιώς, όπως αυτός κα¬ 
ταρτίστηκε με απόφαση της Συνέλευσης του Τμήματος 
(αριθμ. 7,18/01/2018), εγκρίθηκε από τη Σύγκλητο του 
Πανεπιστημίου Πειραιώς, δημοσιεύθηκε στην Εφημε¬ 
ρίδα της Κυβερνήσεως, αναρτήθηκε στο διαδικτυακό 
τόπο του Τμήματος και κοινοποιήθηκε στο Υπουργείο 
Παιδείας, Έρευνας και Θρησκευμάτων. 

Άρθρο 3 

Τυπικά Προσόντα Υποψηφίων στα Προγράμματα 

Διδακτορικών Σπουδών 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ομοταγούς ιδρύματος της 
αλλοδαπής. 

• Είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής ή αναγνωρισμένου ως ομοταγούς 
ιδρύματος της αλλοδαπής ή 

• Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017. 

Άρθρο 4 

Διαδικασία επιλογής υποψηφίων διδακτόρων 

Αιτήσεις κατάθεσης υποψηφιότητας υποψηφίων διδα¬ 
κτόρων μπορεί να υποβάλλονται καθ' όλη τη διάρκεια 
του ακαδημαϊκού έτους. Επιπλέον, το Τμήμα, μετά από 
αιτιολογημένη απόφαση της Συνέλευσης και αξιολογώ¬ 
ντας τις ερευνητικές του ανάγκες, μπορεί να προχωρήσει 
και σε προκήρυξη θέσεων υποψηφίων διδακτόρων. Στην 
προκήρυξη αναφέρονται οι προϋποθέσεις, οι όροι, οι 
προθεσμίες, οι διαδικασίες κατάθεσης υποψηφιοτήτων 
και επιλογής υποψηφίων διδακτόρων καθώς και οι πρό¬ 
σθετες υποχρεώσεις αυτών, ρήτρες, παραδοτέα και χρο¬ 
νικά όρια ολοκλήρωσηςτων διατριβών. Οι προκηρύξεις 
αυτές δημοσιοποιούνται διά του ημερησίου τύπου και 
αναρτώνται ηλεκτρονικά στον διαδικτυακό τόπο του 
Τμήματος. 

Η διοικητική υποστήριξη των Διδακτορικών Σπουδών 
γίνεται από τη Γραμματεία του Τμήματος Τουριστικών 
Σπουδών. 

Ο/Η ΥΠΟΨΗΦΙΟΣ/Α 

Ο/Η υποψήφιος/α υποβάλλει σχετική αίτηση στη Γραμ¬ 
ματεία του Τμήματος. Στην αίτηση αναγράφεται ο προ- 
τεινόμενος τίτλος, η προτεινόμενη γλώσσα εκπόνησης 
και συγγραφής -η οποία μπορεί να είναι διάφορη της 
ελληνικής, αλλά σε αυτή την περίπτωση χρειάζεται και η 
σύμφωνη γνώμη της Συνέλευσης του Τμήματος- καθώς 


και ο/η προτεινόμενος/η ως επιβλέπων/ουσα της Διδα¬ 
κτορικής Διατριβής, ο/η οποίος/α ανήκει σε όσους/ες 
έχουν δικαίωμα επίβλεψης Διδακτορικής Διατριβής, 
σύμφωνα με τα οριζόμενα στο άρθρο 38 παρ. 2 του 
ν. 4485/2017 και στο άρθρο 5 του παρόντος Κανονισμού. 

Η αίτηση συνοδεύεται από τα παρακάτω απαιτούμενα 
δικαιολογητικά: 

1. Αντίγραφο πτυχίου ή διπλώματος ΑΕΙ (Πανεπιστημί¬ 
ου ή Τ.Ε.Ι.) της ημεδαπής ή αναγνωρισμένου ως ισότιμου 
τίτλου της αλλοδαπής. 

2. Αντίγραφο Διπλώματος Μεταπτυχιακών Σπουδών 
ΑΕΙ (Πανεπιστημίου ή Τ.Ε.Ι.) της ημεδαπής ή αναγνωρι¬ 
σμένου ως ισότιμου τίτλου της αλλοδαπής. 

3. Αναλυτικό βιογραφικό σημείωμα. 

4. Προσχέδιο Διδακτορικής Διατριβής. 

5. Ανάλυση ερευνητικών ενδιαφερόντων και προτε¬ 
ραιοτήτων. 

6. Πιστοποιητικό επαρκούς γνώσης μιας τουλάχιστον 
επίσημης γλώσσας της Ευρωπαϊκής Ένωσης, κατά προ¬ 
τίμηση της Αγγλικής. 

7. Δύο συστατικές επιστολές κατά προτίμηση από μέλη 
ΔΕΠ ΑΕΙ, σε φάκελο κλειστό από τον συστήνοντα. 

8. Αντίγραφα εργασιών που έχουν εκπονηθεί σε προ¬ 
ηγούμενα προπτυχιακά ή μεταπτυχιακά προγράμματα 
σπουδών. 

ΤΟ ΤΜΗΜΑ 

Ανάλογα με τον όγκο των αιτήσεων που έχουν υπο¬ 
βληθεί είτε ο Πρόεδρος του Τμήματος (αν πρόκειται για 
μικρό αριθμό αιτήσεων), είτε η Συνέλευση τουΤμήματος 
(αν ο αριθμός των αιτήσεων είναι μεγάλος), με βάση τη 
συνάφεια του ερευνητικού αντικειμένου των αιτήσεων 
που έχουν υποβληθεί, ορίζει τριμελή Επιτροπή από 
μέλη ΔΕΠ του Τμήματος, ανά κατηγορία αιτήσεων. Η 
κάθε Επιτροπή εξετάζει τις υποβληθείσες αιτήσεις και 
τα συνυποβαλλόμενα έγγραφα και καλεί σε συνέντευξη 
τον/την υποψήφιο/α. 

Κατόπιν, η κάθε Επιτροπή υποβάλλει στη Συνέλευση 
τουΤμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η υπο¬ 
ψήφιος/α πληροί ή δεν πληροί τις προϋποθέσεις προ- 
κειμένου να γίνει δεκτός/η. Επιπρόσθετα, προτείνει τον/ 
την επιβλέποντα/ο υ σα, ακόμη και αν αυτός/η δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
τουΤμήματος. 

Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 
απόφαση της Συνέλευσης ορίζεται και η γλώσσα εκπό¬ 
νησης και συγγραφής της Διδακτορικής Διατριβής. Στην 
ίδια απόφαση, η Συνέλευση δύναται να καθορίσει ως 
προϋπόθεση για την εκπόνηση της Διδακτορικής Δι¬ 
ατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Στην περίπτωση που η γλώσσα συγγραφής δεν είναι 
η ελληνική θα κατατίθεται και περίληψη της διατριβής 
στα ελληνικά. 




Τεύχος Β' 940/16.03.2018 

Άρθρο 5 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι. ή ερευνητές Α', Β' ή Γ' βαθ¬ 
μίδας από ερευνητικά κέντρα (του άρθρου 13Α του 
ν. 4310/2014 και τις προβλέψεις του άρθρου 39 παρ. 1 
του ν. 4485/2017) συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της Διδακτορικής Διατριβής και ορίζει Τριμελή 
Συμβουλευτική Επιτροπή, με αρμοδιότητα να πλαισιώνει 
και να υποστηρίζει την εκπόνηση και συγγραφή της. 

3. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
Διδακτορικού Διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση Διδακτορική Διατριβή. 

4. Ως μέλη τηςΤριμελούς Συμβουλευτικής Επιτροπής 
είναι δυνατόν να ορίζονται και μέλη Δ.Ε.Π. τα οποία είναι 
σε άδεια. ΣτηνΤριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του Τμήματος. Το κάθε μέλος ΔΕΠ μπορεί να 
επιβλέπει μέχρι 5 υποψηφίους. Οι περιπτώσεις συνεπί- 
βλεψης Διδακτορικών Διατριβών δεν θα προσμετρώνται 
στο σύνολο. 

5.0 επιβλέπων Καθηγητής καθοδηγεί και υποστηρίζει 
την έρευνα του υποψηφίου διδάκτορα. Η λειτουργία της 
Τριμελούς Συμβουλευτικής Επιτροπής είναι σημαντική, 
αλλά δεν υποκαθιστά τον ιδιαίτερο ρόλο του επιβλέπο- 
ντος Καθηγητή, του οποίου η εμπλοκή στην επιβλεπόμε- 
νη έρευνα είναι κρίσιμη. Ειδικότερα, η άμεση συνεργασία 
επιβλέποντος και υποψηφίου διδάκτορα πρέπει να είναι 
τακτική και συνεχής. 

6. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη επι- 
βλέποντος/σαςγια μεγάλο χρονικό διάστημα, η Συνέλευ¬ 
ση του Τμήματος, εκτιμώντας τις περιστάσεις, αναθέτει 
σε άλλον/η την επίβλεψη, σύμφωνα με όσα ορίζονται 
στις προηγούμενες παραγράφους, κατόπιν αίτησης του/ 
της υποψήφιου/ας διδάκτορα και σύμφωνης γνώμης 
του/τηςνέου/αςπροτεινόμενου/ηςεπιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 
τηςΤριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

7. Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 


να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει τοΤμήμα, όπου ξεκίνησε 
η εκπόνηση της Διδακτορικής Διατριβής. 

8. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της Υποψήφιου/ας Διδάκτορα, τον τίτ¬ 
λο και σύντομη περίληψη της Διδακτορικής Διατριβής, 
το όνομα του/της επιβλέποντος/ουσας και των άλλων 
μελών τηςΤριμελούς Συμβουλευτικής Επιτροπής. 

Άρθρο 6 

Εκπόνηση Διδακτορικής Διατριβής με 

συνεπίβλεψη 

1. Το Τμήμα Τουριστικών Σπουδών είναι δυνατό να 
συνεργάζεται, με Τμήματα ΑΕΙ, ερευνητικά κέντρα και 
ινστιτούτα του άρθρου 13Α του ν. 4310/2014, συμπερι¬ 
λαμβανομένων των ερευνητικών κέντρων της Ακαδημί¬ 
ας Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών, για την εκπόνηση διατριβών με 
συνεπίβλεψη (Προϋπόθεση είναι ένα τουλάχιστον από 
τα συνεργαζόμενα Τμήματα να είναι αυτοδύναμο). Τα 
σχετικά με τη διαδικασία εκπόνησης, χορήγησης ενιαίου 
ή χωριστού τίτλου κ.α., προβλέπονται στο οικείο Ειδικό 
Πρωτόκολλο Συνεργασίας που καταρτίζεται και εγκρίνε- 
ται από τις οικείες Συγκλήτους και τα συλλογικά όργανα 
διοίκησης των ερευνητικών κέντρων. 

2. Το Τμήμα Τουριστικών Σπουδών-εφόσον γίνει 
αυτοδύναμο- είναι δυνατό επίσης να συνεργάζεται με 
αναγνωρισμένα ως ομοταγή Ιδρύματα ή ερευνητικά κέ¬ 
ντρα και ινστιτούτα της αλλοδαπής για την εκπόνηση 
διατριβών με συνεπίβλεψη. Τα σχετικά με τη διαδικα¬ 
σία εκπόνησης, χορήγησης ενιαίου ή χωριστού τίτλου 
κ.α., προβλέπονται στο οικείο Ειδικό Πρωτόκολλο Συ¬ 
νεργασίας που καταρτίζεται σύμφωνα με όσα ορίζει η 
σχετική απόφαση του Υπουργού Παιδείας, Έρευνας και 
Θρησκευμάτων που δημοσιεύεται στην Εφημερίδα της 
Κυβερνήσεως. 

Άρθρο 7 

Ελάχιστη διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. Ο μέγιστος χρόνος ολοκλή¬ 
ρωσης της διατριβής ορίζεται στα έξι (6) ημερολογια¬ 
κά έτη χωρίς στο εν λόγω διάστημα να λαμβάνονται οι 
τυχόν αναστολές που έχει λάβει ο/η υποψήφιος/α. Σε 
εξαιρετικές περιπτώσεις, το διάστημα αυτό μπορεί να 
παραταθεί για έως δύο (2) ακόμη έτη, μετά από αιτιολο¬ 
γημένη εισήγηση του Επιβλέποντος Καθηγητή προς τη 
Συμβουλευτική Επιτροπή και αντίστοιχη απόφαση της 
Συνέλευσης του Τμήματος. 

Ο υποψήφιος διδάκτορας δικαιούται να ζητήσει ανα¬ 
στολή σπουδών κατά τη διάρκεια των σπουδών του. Το 
συνολικό χρονικό διάστημα της αναστολής δεν μπορεί 
να είναι μεγαλύτερο από τρία (3) έτη. Η Συνέλευση κρίνει 
τη σπουδαιότητα των λόγων της αιτούμενης αναστολής 
και εφ'όσον γίνουν αποδεκτοί, ο υποψήφιος μπορεί να 

συνεχίσει τις σπουδές του μετά το χρονικό διάστημα της 
αναστολής, αλλά σύμφωνα με τους ισχύοντες κατά την 
κατάθεση της αίτησης εκπόνησης όρους. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή, μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
του Τμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 4 του παρόντα Κανονισμού. 

Η Συνέλευση, μετά από εισήγηση τηςΤριμελούς Συμ¬ 
βουλευτικής Επιτροπής μπορεί να αποφασίσει τη δια¬ 
γραφή από το πρόγραμμα Διδακτορικών Σπουδών του 
υποψηφίου διδάκτορα, του οποίου η πρόοδος κρίνεται 
ανεπαρκής. Ανεπαρκής πρόοδος του/της υποψηφίου/ας 
διδάκτορα, τεκμηριώνεται με δύο (2) τουλάχιστον αρνη¬ 
τικές Εκθέσεις Προόδου, ή σε περιπτώσεις που έχει υπο- 
πέσει σε παραπτώματα όπως αντιγραφής, ανάρμοστης 
συμπεριφοράς ή συμπεριφοράς που αντιβαίνει στην 
ακαδημαϊκή δεοντολογία. Στην απόφαση τεκμηριώνο¬ 
νται οι λόγοι διαγραφής. Διαγραφή υποψήφιου διδάκτο¬ 
ρα από το πρόγραμμα Διδακτορικών Σπουδών μπορεί 
να γίνει και μετά από αίτηση του ενδιαφερομένου. 

Άρθρο 8 

Δικαιώματα, παροχές και υποχρεώσεις 
υποψηφίων διδακτόρων 

8.1 Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του 
β' κύκλου σπουδών. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

8.2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της Διδακτορικής 
του Διατριβής. Αντίγραφο του υπομνήματος, καθώς και 
σχόλια επ' αυτού από τον/την επιβλέποντα/ουσα ή την 
Τριμελή Συμβουλευτική Επιτροπή και των εκθέσεων 
προόδου, καταχωρούνται στον ατομικό φάκελο του/της 
υποψηφίου/ας διδάκτορα. 

Μετά από απόφαση της Συνέλευσης, δύναται ο υπο¬ 
ψήφιος να υποβάλει σε συγκεκριμένο χρονικό διάστημα 
στην Τριμελή Συμβουλευτική Επιτροπή εκτενή και λε¬ 
πτομερή ερευνητική πρόταση, η οποία επεκτείνει, εξει¬ 


δικεύει, ή αναθεωρεί την αρχική πρόταση, που υπέβαλε 
κατά την έναρξη των σπουδών. 

Οι υποψήφιοι διδάκτορες υποχρεούνται να συνδρά¬ 
μουν επικουρικά στο διδακτικό και ερευνητικό έργο του 
Τμήματος, θα πρέπει να ασχολούνται ενεργά εντός του 
Τμήματος με ερευνητικές, εκπαιδευτικές και εν γένει 
ακαδημαϊκές δραστηριότητες, υπό τις οδηγίες του επι- 
βλέποντος καθηγητή, καθώς και να πραγματοποιούν 
εποπτείες κατά τη διεξαγωγή των γραπτών εξετάσεων 
του Τμήματος. 

Οι υποψήφιοι διδάκτορες υποχρεούνται να παρου¬ 
σιάζουν την πρόοδο της ερευνητικής τους εργασίας σε 
σεμινάρια που οργανώνονται από το Τμήμα περιοδικά 
για το σκοπό αυτό. 

Με πρόταση του επιβλέποντος, μετά από σύμφωνη 
γνώμη τηςΤριμελούς Συμβουλευτικής Επιτροπής και 
έγκριση της Συνέλευσης του Τμήματος, μπορεί να ζητη¬ 
θεί από τον υποψήφιο διδάκτορα εφ'όσον αυτό κρίνεται 
απαραίτητο, η υποχρεωτική παρακολούθηση ή/και εξέ¬ 
ταση συγκεκριμένων μαθημάτων του οικείουΤμήματος, 
ή άλλωνΤμημάτωντου Πανεπιστημίου Πειραιώς. 

Εάν απαιτηθεί η υποχρεωτική παρακολούθηση μαθη¬ 
μάτων από τον υποψήφιο διδάκτορα, αυτό πρέπει να 
συμβεί κατά το πρώτο έτος εγγραφής του στο πρόγραμ¬ 
μα Διδακτορικών Σπουδών, εκτός εξαιρετικών περιπτώ¬ 
σεων και κατόπιν σχετικής αιτιολογημένης απόφασης 
της Συνέλευσης του Τμήματος. 

Με απόφαση της Συνέλευσης τουΤμήματος μπορεί να 
προβλέπεται η υποχρεωτική παρακολούθηση ειδικών 
μαθημάτων διδακτορικού επιπέδου που προσφέρονται 
στους υποψηφίους διδάκτορες τουΤμήματος. 

Ο/Η υποψήφιος/α έχει τη δυνατότητα να πραγματο¬ 
ποιήσει ένα μέρος της έρευνας του/της σε Πανεπιστήμιο 
άλλης χώρας μετά από σύμφωνη γνώμη τηςΤριμελούς 
Συμβουλευτικής Επιτροπής και της Συνέλευσης, προ- 
κειμένου να εξοικειωθεί με το διεθνές σύστημα αξιο¬ 
λόγησης και τεκμηρίωσης της επιστημονικής γνώσης. 
Ο/Η υποψήφιος/α οφείλει να επιδιώκει ενεργή παρουσία 
στο διεθνές ακαδημαϊκό περιβάλλον, συμμετέχοντας σε 
σεμινάρια ή επιστημονικά συνέδρια, αποβλέποντας στην 
αναγνώριση της έρευνας του/της με δημοσιεύσεις σε 
περιοδικά με σύστημα κριτών, όπου αυτό είναι εφικτό. 

Εφ'όσον υπάρχει οικονομική δυνατότητα, τα ΠΜΣ επι¬ 
χορηγούν τη συμμετοχή των υποψηφίων διδακτόρων 
σε εθνικά ή διεθνή συνέδρια μετά από απόφαση της 
Συνέλευσης ή της ΕΔΕ. 

Η Διδακτορική Διατριβή και η περίληψη της κατατί¬ 
θενται στην Κεντρική Βιβλιοθήκη του Πανεπιστημίου 
Πειραιώς (σε ηλεκτρονική μορφή) και στο Εθνικό Αρχείο 
Διδακτορικών Διατριβών του Εθνικού Κέντρου Τεκμη¬ 
ρίωσης ΕΚΤ. 

Με απόφαση Συνέλευσης του Τμήματος και κοινή από¬ 
φαση των Υπουργείων Παιδείας και Οικονομικών μπορεί 
να ανατίθεται σε υποψήφιους/ες διδάκτορες η επικουρία 
μελών ΔΕΠ τουΤμήματος σε προπτυχιακό και μεταπτυ¬ 
χιακό επίπεδο με ωριαία αντιμισθία, η οποία επιβαρύνει 
τον τακτικό προϋπολογισμό του Ιδρύματος. 




Τεύχος Β' 940/16.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


10903 


Άρθρο 9 

Αξιολόγηση Διδακτορικής Διατριβής 

Μετά την ολοκλήρωση της συγγραφής της Διδακτορι¬ 
κής Διατριβής ο/η υποψήφιος/α διδάκτορας υποβάλλει 
αίτηση στην Τριμελή Συμβουλευτική Επιτροπή, δια της 
Γραμματείας, για δημόσια υποστήριξη και αξιολόγηση 
της. Η Τριμελής Συμβουλευτική Επιτροπή, αποφασίζει 
την έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση, την οποία υποβάλλει στη Συνέλευση του Τμή¬ 
ματος ζητώντας τον ορισμό Επταμελούς Εξεταστικής 
Επιτροπής για την κρίση της Διδακτορικής Διατριβής. 

Εάν η Τριμελής Συμβουλευτική Επιτροπή δεν εγκρίνει 
την αίτηση του/της υποψηφίου/ας διδάκτορα, του/της 
δίνει αναλυτικά επιστημονικές παρατηρήσεις/βελτιώσεις 
καθώς και χρονοδιάγραμμα υλοποίησης Αξιολόγησης 
της Διδακτορικής Διατριβής. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017 και συγκεκριμένα είναι 
μέλη Δ.Ε.Π. α' βαθμίδας, αναπληρωτή και επίκουρου 
από το οικείο ή άλλο Α.Ε.Ι. ή καθηγητές αναγνωρισμέ¬ 
νων ως ομοταγών ιδρυμάτων της αλλοδαπής, οι οποίοι 
είναι κάτοχοι Διδακτορικού Διπλώματος, ή ερευνητές 
των βαθμιδών Α', Β' ή Γ' από ερευνητικά κέντρα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημί¬ 
ας Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση Διδακτορική 
Διατριβή. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ. 2 
β' εδάφιο του ν. 4485/2017. Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης χωρίς δικαίωμα ψήφου. 
Μέλη ΔΕΠ τα οποία βρίσκονται σε άδεια, δύνανται να 
συμμετέχουν ως μέλη της Επταμελούς Εξεταστικής Επι¬ 
τροπής. 

Στα μέλη της Επταμελούς Εξεταστικής Επιτροπής κοι¬ 
νοποιείται η ανωτέρω απόφαση μαζί με ένα αντίγραφο 
της διδακτορικής διατριβής του υποψηφίου σε ηλεκτρο¬ 
νική ή σε έντυπη μορφή. 

Η πρόσκληση για τη δημόσια υποστήριξη της διδακτο¬ 
ρικής διατριβής κοινοποιείται στα μέλη της Επταμελούς 
Εξεταστικής Επιτροπής τουλάχιστον οκτώ (8) ημέρες 
πριν την παρουσίαση. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, ενώπιον της Επταμε¬ 
λούς Εξεταστικής Επιτροπής. Η διαδικασία της δημό¬ 
σιας υποστήριξης προϋποθέτει τη φυσική παρουσία 


τουλάχιστον των τεσσάρων (4) μελών της Επταμελούς 
Εξεταστικής Επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. 

Στη συνέχεια ο/η υποψήφιος/α αποχωρεί και η Επταμε¬ 
λής Εξεταστική Επιτροπή συνεδριάζει χωρίς την παρουσία 
τρίτων και κρίνει τη διατριβή ως προς την ποιότητα, την 
πληρότητα, την πρωτότυπη σκέψη, καθώς και τη συμβολή 
της στην επιστήμη και με βάση αυτά τα κριτήρια διατυπώ¬ 
νει την τελική της κρίση και τη βαθμολογεί. Η Διδακτορική 
Διατριβή εγκρίνεται με πλειοψηφία τουλάχιστον πέντε (5) 
μελών της Επταμελούς Εξεταστικής Επιτροπής. Η έγκριση 
και βαθμολόγηση βεβαιώνεται με σχετικό Πρακτικό. Το 
Πρακτικό υπογράφεται από όλα τα συμμετέχοντα στη 
διαδικασία της αξιολόγησης της διατριβής μέλη της Επτα¬ 
μελούς Εξεταστικής Επιτροπής και διαβιβάζεται δια της 
Γραμματείας, στη Συνέλευση του Τμήματος. 

Η Επταμελής Εξεταστική Επιτροπή δύναται να ανα- 
πέμψει με απόφαση της τη διατριβή για διορθώσεις ή 
επεξηγήσεις για διάστημα μέχρι έξι (6) μήνες. 

Σε περίπτωση κατά την οποία το Πρακτικό φέρει υπο¬ 
γραφές τεσσάρων μελών της Επταμελούς Επιτροπής και 
πέμπτο μέλος έχει υπογράψει την Εισηγητική Έκθεση, ο 
τίτλος θεωρείται ότι έχει χορηγηθεί εγκύρως. 

Η εγκριθείσα Διδακτορική Διατριβή βαθμολογείται με 
την ακόλουθη κλίμακα: 

- Άριστα 

- Λίαν 

- Καλώς Καλώς 

Άρθρο 10 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας Διδάκτορα. 
Ο Πρόεδρος του Τμήματος θέτει υπόψη του Σώματος το 
Πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής και ακολουθεί η αναγόρευ¬ 
ση και καθομολόγηση του/της υποψηφίου/ας σε Διδά¬ 
κτορα του Τμήματος. 

Ο/Η υποψήφιος/α διδάκτορας μετά από την αναγό¬ 
ρευση και καθομολόγηση του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την ΓραμματέατουΤμήματος και φέρει τη σφρα¬ 
γίδα του Πανεπιστημίου Πειραιώς. 

Στην περίπτωση επιστημονικής συνεργασίας Τμήμα¬ 
τος με Τμήμα αναγνωρισμένου ομοταγούς ιδρύματος 
της αλλοδαπής, για εκπόνησης Διδακτορικής Διατριβής 
με συνεπίβλεψη το Τμήμα χορηγεί χωριστό τίτλο Διδα¬ 
κτορικού Διπλώματος, στον οποίο γίνεται μνεία και του 
άλλου συνεργαζόμενου ιδρύματος, εφόσον το Ειδικό 
πρωτόκολλο Συνεργασίας (Ε.Π.Σ.) δεν ορίζει διαφορετι¬ 
κά. Ο τίτλος αυτός υπογράφεται από τον/την Πρύτανη, 
τον/την Πρόεδρο του Τμήματος και τον/την Γραμματέα 
του Τμήματος που συμμετέχει στη συνεργασία. 

Τεύχος Β' 940/16.03.2018 


Η τελετή αναγόρευσης και καθομολόγησης, το κείμενο 
του όρκου καθώς και ο τύπος του Διδακτορικού Διπλώμα¬ 
τος του/της Διδάκτορος ακολουθεί τα Πρότυπα σχετικών 
Αποφάσεων της Συγκλήτου Πανεπιστημίου Πειραιώς. Για 
όσους δεν επιθυμούν να δώσουν θρησκευτικό όρκο επι¬ 
τρέπεται απλή επίκληση της τιμής και συνείδησης τους. 

Οι Διδακτορικές Σπουδές οδηγούν σε τίτλο σπουδών 
επιπέδου 8 σύμφωνα με το Ευρωπαϊκό Πλαίσιο Προ¬ 
σόντων (ΕΟΡ) και το Εθνικό Πλαίσιο Προσόντων (ΕΠΠ). 

Άρθρο 11 
Λοιπές Διατάξεις 

Θέματα που δεν ρυθμίζονται στον παρόντα κανονισμό, 
θα ρυθμίζονται με αποφάσεις των αρμόδιων οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Μαρτίου 2018 
Ο Πρύτανης 
ΑΓΓΕΛΟΣ ΚΟΤΙΟΣ 


Αριθμ. 922 _ (2) 

Τροποποίηση της με αριθμ. 162510/Ε5/08-10-2014 
(Φ.Ε.Κ.Τ. Β' 2793/17-10-2014) υπουργικής απόφα¬ 
σης: «Έγκριση Κοινού Προγράμματος Μεταπτυχι¬ 
ακών Σπουδών των Τμημάτων Ηλεκτρονικών Μη¬ 
χανικών Τ.Ε. και Μηχανικών Αυτοματισμού Τ.Ε. του 
Τ.Ε.Ι. Πειραιά σε Συνεργασία με τη Σχολή Επιστημών, 
Μηχανικών και Υπολογιστών (5άθηοθ, Εη9ίηθθπη9 
3πά 0οππρυ1ίη9- 5ΕΘ) του Κίπ95ΐοη ΙΙηίνθί'δίΙγ 
Ιοηάοη του Ηνωμένου Βασιλείου, μεΤίτλο: «Δίκτυα 
και Επικοινωνίες Δεδομένων- ΝθΐννοιΊ<ίη9 3ηά ϋ3ΐ3 
ΘοπιητυηίςΒίίοηδ». 

Ο ΠΡΥΤΑΝΗΣ ΤΟΥ ΑΝΩΤΑΤΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΠΕΙΡΑΙΑΤΕΧΝΟΛΟΓΙΚΟΥΤΟΜΕΑ 

Αφού έλαβε υπόψη του: 

1. Τις διατάξεις του άρθρου 80, παρ. 11 περ. α', 
ν. 4009/2011 (Φ.Ε.Κ. τ. Α' 195/06-09-2011): «Δομή, Λει¬ 
τουργία, Διασφάλιση της Ποιότητας των Σπουδών και 
Διεθνοποίηση των Ανωτάτων Εκπαιδευτικών Ιδρυμά¬ 
των», όπως τροποποιήθηκαν με τις διατάξεις του άρ¬ 
θρου 47 του ν. 4025/2011 (Φ.Ε.Κ. 228/02-11 -2011, τ. Α'), 
συμπληρώθηκαν με τις διατάξεις του άρθρου 5 παρ. 8 
του ν. 4076/2012 (Φ.Ε.Κ. 159/10-08-2012, τ. Α') και τρο¬ 
ποποιήθηκαν με τις διατάξεις του άρθρου 34 παρ. 2 του 
ν. 4115/2013 (Φ.Ε.Κ. 24/30-01 -2013, τ. Α'). 

2. Το άρθρο 2, παρ. Ι,το Μέρος Β' «ΛοιπέςΔιατάξεις», 
του ν. 4473/2017 (Φ.Ε.Κ. 78/30-05-2017, τ. Α'): «Μέτρα για 
την Επιτάχυνση του Κυβερνητικού Έργου σε Θέματα Εκ¬ 
παίδευσης», όπως τροποποιήθηκε από το άρθρο 14, του 
ν. 4505/2017 (Φ.Ε.Κ. 189/8-12-2017, τ. Α'): «Ελληνικό Ιν¬ 
στιτούτο Βυζαντινών και Μεταβυζαντινών Σπουδών και 
Άλλες Διατάξεις» και την υπουργική απόφαση 129228/ 
Ζ1 /30-01-2018 (Φ.Ε.Κ. 215/30-01-2018, τ. Β'): «Παράταση 
της Θητείας των Οργάνων Διοίκησης του Τ.Ε.Ι. Αθήνας 
και του Τ.Ε.Ι. Πειραιά.». 


3. Τις διατάξεις του ν. 4485/2017 (Φ.Ε.Κ. 114/ 
04-08-2017, τ. Α'): «Οργάνωση και Λειτουργία της Ανώ¬ 
τατης Εκπαίδευσης, Ρυθμίσεις για την Έρευνα και Άλλες 
Διατάξεις» και κυρίως το άρθρο 85 παρ. 2. 

4. Τον Εσωτερικό Κανονισμό του Τεχνολογικού Εκπαι¬ 
δευτικού Ιδρύματος Πειραιά (Φ.Ε.Κ. 3257/20-12-2013,τ. Β'). 

5. Τηνπράξη 1/21-01-2014 (Θέμα 2ο) της Συνέλευσης 
του Τ.Ε.Ι. Πειραιά, που αφορά στην ισχύ των διατάξεων 
του πρότερου Εσωτερικού Κανονισμού (π.δ. 164/2009, 
Φ.Ε.Κ. 202/2-10-2009, τ. Α') για όλα τα θέματα που δεν 
ρυθμίζονται από το νέο Εσωτερικό Κανονισμό (Φ.Ε.Κ. 
3257/20-12-2013, τ. Β'). 

6. Την τροποποίηση του Εσωτερικού Κανονισμού του 
Τ.Ε.Ι. Πειραιά, όσον αφορά στον τίτλο του Ιδρύματος 
(Φ.Ε.Κ. 3681/31-12-2014, τ.Β'). 

7. Την αριθμ. 2108/20-07-2016 απόφαση της Συνέ¬ 
λευσης του Α.Ε.Ι. Πειραιά Τ.Τ. (Φ.Ε.Κ. 2366/01-08-2016, 
τ. Β'): «Ρύθμιση Θεμάτων του Οργανισμού του Ανώτατου 
Εκπαιδευτικού Ιδρύματος ΠειραιάΤεχνολογικούΤομέα». 

8. Τις διατάξεις του ν. 3374/2005 (Φ.Ε.Κ. 189/ 
2-08-2005, τ. Α'): «Διασφάλιση της Ποιότητας στην Ανώ¬ 
τατη Εκπαίδευση, Σύστημα Μεταφοράς και Συσσώρευ¬ 
σης Πιστωτικών Μονάδων - Παράρτημα Διπλώματος», 
όπως τροποποιήθηκε και ισχύει. 

9. Τις διατάξεις του ν. 3685/2008 (Φ.Ε.Κ. 148/ 

16- 07-2008, τ. Α'): «Θεσμικό Πλαίσιο για τις Μεταπτυχια¬ 
κές Σπουδές», (κυρίως τα άρθρα 6 και 10), όπως τροπο¬ 
ποιήθηκε διαδοχικά και ισχύει με τις διατάξεις του άρ¬ 
θρου 24 του ν. 3696/2008 (Φ.Ε.Κ. 177/25-08-2008, τ. Α'), 
του άρθρου 27 του ν. 3794/2009 (Φ.Ε.Κ. 156/4-09-2009, 
τ. Α') καιτου άρθρου 37 παρ. 5 του ν. 3848/2010 (Φ.Ε.Κ. 71/ 
19-05-2018, τ.Α'). 

10. Τις διατάξεις του π.δ. 69/2013 (Φ.Ε.Κ. 119/ 
28-05-2013, τ. Α'): «Μετονομασία Τμημάτων - Συγχώ¬ 
νευση Τμημάτων - Κατάργηση Τμημάτων - Συγκρότηση 
Σχολών του Τ.Ε.Ι. Πειραιά», όπως τροποποιήθηκε με το 
π.δ. 127/2013 (Φ.Ε.Κ. 190/16-09-2013, τ.Α'). 

11. Τη με αριθμ. Φ5/89656/Β3/2007 (Φ.Ε.Κ. 1466/ 
13-08-2007, τ. Β') υπουργική απόφαση: «Εφαρμογή του 
Συστήματος Μεταφοράς και Συσσώρευσης Πιστωτικών 
Μονάδων». 

12. Τη με αριθμ. 162510/Ε5/2014 (Φ.Ε.Κ. 2793/ 

17- 10-2014, τ. Α') απόφαση του Υπουργού Παιδείας και 
Θρησκευμάτων, σχετικά με την έγκριση κοινού Προ¬ 
γράμματος Μεταπτυχιακών Σπουδών των Τμημάτων 
Ηλεκτρονικών Μηχανικών Τ.Ε. και Μηχανικών Αυτομα¬ 
τισμού Τ.Ε. του Τ.Ε.Ι. Πειραιά σε Συνεργασία με τη Σχο¬ 
λή Επιστημών, Μηχανικών και Υπολογιστών (5ςίθΐτςθ, 
Επ 9 ίηθθΓίπ 9 9πά (Ζοιτιρυΐίη 9 - 5ΕΘ) του Κίτ^ίοπ 
υπίνθΓείΐγ Ιοηάοη του Ηνωμένου Βασιλείου, με τίτλο: 
«Δίκτυα και Επικοινωνίες Δεδομένων - ΝθΐννοιΊ<ίη 9 3ηά 
Θβϊβ ΟοιτίΓηυηίςΒΐίοηί». 

13. Το από 1-09-2010 Ειδικό Πρωτόκολλο Συνεργασί¬ 
ας μεταξύ του Κίη95ΐοη ΙΙηίνθί-Βΐΐγ ιοηάοη και του Τ.Ε.Ι. 
Πειραιά. 

14. Την πράξη 05/21-11-2017 (Θέμα Ιο) της Γενικής 
Συνέλευσης Ειδικής Σύνθεσης του Τμήματος Μηχανικών 
Αυτοματισμού Τ.Ε. του Α.Ε.Ι. Πειραιά Τ.Τ. 

15. Την πράξη 17/29-11-2017 (Θέμα 4ο) της Γενικής 
Συνέλευσης Ειδικής Σύνθεσης του Τμήματος Ηλεκτρο¬ 
νικών Μηχανικών Τ.Ε. του Τ.Ε.Ι. Πειραιά. 

16. Την πράξη 2/6-05-2014 (Θέμα 1 ο) της Συνέλευσης 
Ειδικής Σύνθεσης του Τ.Ε.Ι. Πειραιά, σχετικά με την προ¬ 
σαρμογή του ΠΜΣ «Δίκτυα και Επικοινωνίες Δεδομένων» 
στο Νόμο ν. 3685/2008 (Φ.Ε.Κ. 148/16-07-2008, τ. Α'). 

17. Το με αριθμ. 2048/20-08-2013 έγγραφο της Αρχής 
Διασφάλισης και Πιστοποίησης της Ποιότητας στην Ανώ¬ 
τατη Εκπαίδευση (Α.Δ.Ι.Π.) με τη συνημμένη από τον Ιού¬ 
νιο του 2013 Έκθεση Εξωτερικής Αξιολόγησης του Τμή¬ 
ματος Αυτοματισμού του Τ.Ε.Ι. Πειραιά από την Α.Δ.Ι.Π. 

18. Το με αριθμ. 2976/21-11-2013 έγγραφο της Αρ¬ 
χής Διασφάλισης και Πιστοποίησηςτης Ποιότητας στην 
Ανώτατη Εκπαίδευση (Α.Δ.Ι.Π.) με τη συνημμένη από το 
Σεπτέμβριο του 2013 Έκθεση Εξωτερικής Αξιολόγησης 
του Τμήματος Ηλεκτρονικών Μηχανικών Τ.Ε. του Τ.Ε.Ι. 
Πειραιά από την Α.Δ.Ι.Π. 

19. Την πράξη 5/21-11 -2017 (Θέμα 1 ο) της Γενικής Συ¬ 
νέλευσης Ειδικής Σύνθεσης του Τμήματος Μηχανικών 
Αυτοματισμού Τ.Ε., του Α.Ε.Ι. ΠειραιάΤ.Τ., σχετικά με την 
παράταση λειτουργίας του Προγράμματος Μεταπτυχι¬ 
ακών Σπουδών: «Δίκτυα και Επικοινωνίες Δεδομένων». 

20. Την Πράξη 17/29-11-2017 (Θέμα 4ο) της Συνέλευ¬ 
σης του Τμήματος Ηλεκτρονικών Μηχανικών Τ.Ε., του 
Α.Ε.Ι. ΠειραιάΤ.Τ., σχετικά με την παράταση λειτουργίας 
του Προγράμματος Μεταπτυχιακών Σπουδών: «Δίκτυα 
και Επικοινωνίες Δεδομένων». 

21. Την πράξη 5/5-02-2018 (Θέμα 4ο) της Συγκλήτου 
του Α.Ε.Ι. ΠειραιάΤ.Τ. σχετικά με την παράταση λειτουρ¬ 
γίας του Προγράμματος Μεταπτυχιακών Σπουδών: «Δί¬ 
κτυα και Επικοινωνίες Δεδομένων». 

22. Το γεγονός ότι η τελευταία εισαγωγή φοιτητών 
στο Πρόγραμμα Μεταπτυχιακών Σπουδών: «Δίκτυα 
και Επικοινωνίες Δεδομένων», πραγματοποιήθηκε το 
Β' εξάμηνο του ακαδ. έτους 2015-2016 και απομένουν 
είκοσι δύο (22) ενεργοί φοιτητές για την ολοκλήρωση 
των σπουδών τους. 

23. Το γεγονός ότι δεν έχει εκδοθεί ακόμα ο Οργανι¬ 
σμός του Ιδρύματος. 

24. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, εγκρίνει: 

Την τροποποίηση της υπουργικής απόφασης 162510/ 
Ε5/2014 (Φ.Ε.Κ. 2793/17-10-2014, τ. Α'), «Έγκριση κοι¬ 
νού Προγράμματος Μεταπτυχιακών Σπουδών των 
Τμημάτων Ηλεκτρονικών Μηχανικών Τ.Ε. και Μηχανι¬ 
κών Αυτοματισμού Τ.Ε. του Τ.Ε.Ι. Πειραιά σε Συνεργασία 
με τη Σχολή Επιστημών, Μηχανικών και Υπολογιστών 
(5αθΓΚθ, Εη 9 ίηθθπη 9 3πά Έοπηρυΐίη 9 - 5ΕΈ) του Κίπ95ΐοπ 
υηίνθΓείΐγ Εοπάοπ του Ηνωμένου Βασιλείου, με τίτλο: 
«Δίκτυα και Επικοινωνίες Δεδομένων - ΝθΐννοιΊάηρ 3πά 
ϋ3ΐ3 ΈοιηΓηυηίεΒΐίοηϊ» και ως εκ τούτου αντικαθιστά το 
άρθρο 10 «Χρονική Διάρκεια λειτουργίας» ως ακολούθως: 

«Με την επιφύλαξη των διατάξεων του άρθρου 80 
παρ. 11 περ. α του ν. 4009/2011 (Α' 195), όπως τρο¬ 
ποποιήθηκε με τις διατάξεις του άρθρου 47 περ. γ 
του ν. 4025/2011 (Α' 228), του άρθρου 5 παρ. 8 του 
ν. 4076/2012 (Α' 159) και του άρθρου 34 παρ.2 του 
ν. 4115/2013 (Α' 24), το Πρόγραμμα Μεταπτυχιακών 
Σπουδών θα λειτουργήσει μέχρι και τη λήξη του ακα¬ 
δημαϊκού έτους 2017 - 2018». 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 1 Μαρτίου 2018 
Ο Πρύτανης 
ΛΑΖΑΡΟΣ ΒΡΥΖΙΔΗΣ 


Αριθμ. 1192 _ (3) 

Εξουσιοδότηση του Πρύτανη του Τεχνολογικού 
Εκπαιδευτικού Ιδρύματος Θεσσαλίας για την 
υπογραφή των αποφάσεων μετακίνησης του 
προσωπικού του Τεχνολογικού Εκπαιδευτικού 
Ιδρύματος Θεσσαλίας. 

Η ΣΥΓΚΛΗΤΟΣΤΟΥΤ.Ε.Ι. ΘΕΣΣΑΛΙΑΣ 
(Συνεδρίαση 4η/1 -2-2018, θ. 14ο) 

Λαμβάνοντας υπόψη: 

1 .Το άρθρο 1 «Διάρθρωση της ανώτατης εκπαίδευσης- 
Νομική μορφή των Α.Ε.Ι.» του ν. 4485/2017 «Οργάνωση 
και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» (ΦΕΚ 114Α72017) 
και το π.δ. 83/2013 «Μετονομασία του Τ.Ε.Ι. Λάρισας σε 
Τ.Ε.Ι. Θεσσαλίας - Μετονομασία Σχολής και Τμημάτων - 
Συγχώνευση Τμημάτων - Κατάργηση Παραρτημάτων και 
Τμημάτων - Συγκρότηση Σχολών του Τ.Ε.Ι. Θεσσαλίας» 
(ΦΕΚ 123Α72013), όπωςτροποποιήθηκε και συμπληρώ¬ 
θηκε με το π.δ. 127/2013 (ΦΕΚ 190Α72013). 

2. Το άρθρο 4 της υποπαραγράφου Δ9 του ν. 4336/2015 
(94Α') «Συνταξιοδοτικές διατάξεις - Κύρωση του Σχεδίου 
Σύμβασης Οικονομικής Ενίσχυσης από τον Ευρωπαϊκό 
Μηχανισμό Σταθερότητας και ρυθμίσεις για την υλοποί¬ 
ηση της Συμφωνίας Χρηματοδότησης». 

3. Το άρθρο 9 του ν. 2690/1999 «Κύρωση του Κώδικα 
Διοικητικής Διαδικασίας Διαδικασίας και άλλες διατάξεις» 
σχετικά με το ζήτημα της εξουσιοδότησης υπογραφής. 

4. Την αρ. 201651 /Ζ1 /21 -11 -2017 διαπιστωτική πράξη 
του Υπουργού Παιδείας, Έρευνας και Θρησκευμάτων 
σχετικά με την εκλογή του Πρύτανη του Τ.Ε.Ι. Θεσσαλί¬ 
ας, με θητεία από 1-12-2017 έως 30-11-2021 (ΦΕΚ 627/ 
ΥΟΔΔ/28-11-2017). 

5. Την ανάγκη επιτάχυνσης της διαδικασίας έκδοσης 
των αποφάσεων μετακίνησηςτου Προσωπικού τουΤ.Ε.Ι. 
Θεσσαλίας. 

6. Το γεγονός ότι από την παρούσα απόφαση δεν προ- 
καλείται επιπλέον δαπάνη σε βάρος του προϋπολογι¬ 
σμού του Ιδρύματος, αποφασίζουμε: 

Την παροχή στον Πρύτανη του Τεχνολογικού Εκπαι¬ 
δευτικού Ιδρύματος (Τ.Ε.Ι.) Θεσσαλίας, ΞΕΝΟΦΩΝΤΑ 
ΣΠΗΛΙΩΤΗ εξουσιοδότησης υπογραφής «με εντολή της 
Συγκλήτου του Τ.Ε.Ι. Θεσσαλίας» των αποφάσεων μετακί¬ 
νησηςτου προσωπικού τουΤεχνολογικού Εκπαιδευτικού 
Ιδρύματος (Τ.Ε.Ι.) Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 28 Φεβρουάριου 2018 
Ο Πρύτανης και Πρόεδρος της Συγκλήτου 
ΞΕΝΟΦΩΝ ΣΠΗΛΙΩΤΗΣ 







10906 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 940/16.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























